Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A miniszter tehát elutasította az adatvédelmi biztos kezdeményezését, és nem válaszolt arra, hogy miért mulasztotta el a Kormányzati Ellenõrzési Hivatalról szóló 70/2004. (IV. 15.) Korm. rendelet tervezetét az adatvédelmi
Paragraph Index: 889

A miniszter tehát elutasította az adatvédelmi biztos kezdeményezését, és nem válaszolt arra, hogy miért mulasztotta el a Kormányzati Ellenõrzési Hivatalról szóló 70/2004. (IV. 15.) Korm. rendelet tervezetét az adatvédelmi biztosnak véleményezésre megküldeni. 2.6 A pénzügyminiszter levelét követõen az Országgyûlés két ízben módosította az Áht.-t, 2005. június 1-jén pedig hatályba lépett az Avtv. módosítása is. Az adatvédelmi biztoshoz azonban semmilyen, a KEHI mûködésének nyilvánosságát érintõ javaslat nem érkezett. Ezért a biztos a költségvetési szervek belsõ ellenõrzésérõl szóló 193/2003. (XI. 26.) Korm. rendelet módosításának véleményezésekor ismételten felhívta a Pénzügyminisztérium politikai államtitkárának figyelmét arra, hogy a KEHI-rõl szóló hatályos jogszabályok számos ponton sértik a közérdekû adatok megismeréséhez fûzõdõ alkotmányos jogot (1197/J/2005.). A biztos észrevételeire a Pénzügyminisztérium nem válaszolt. VI. Az adatvédelmi biztosi vizsgálatok összegezése A közpénzek állami ellenõrzésére hivatott intézményi rendszer kialakítása, a közpénzek ellenõrzésével, az ellen- õrzõ szervek jogállásával, feladataival kapcsolatos jogszabályok megalkotása az Országgyûlés és a kormány feladata. A közpénzek felhasználásának ellenõrzése azonban azokban az országokban, ahol az információszabadságot intézményesítették, többé nem állami és különösen nem kormányzati monopólium. A közügyek megismerhetõsége és ezen belül a közpénzek elköltésének átláthatósága az információszabadság célja és értelme, mely nélkül nem lehet sikeres a korrupció elleni küzdelem. Az információszabadság mint alkotmányos jog deklarálása, a személyes adatok védelmérõl és a közérdekû adatok

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes